
ДО
ОБЩИНСКИ СЪВЕТ
БУРГАС


Д О К Л АД Н А  З А П И С К А
ОТ СТАНИМИР АПОСТОЛОВ
ЗАМ.-КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО“

ОТНОСНО: Предложение за избор на управител на „Дезинфекционна станция - Бургас“ ЕООД, съгласно проведена конкурсна процедура.

УВАЖАЕМИ ОБЩИНСКИ СЪВЕТНИЦИ, 

Общински съвет – Бургас, взе решение да се проведе конкурс за избор на управител на „Дезинфекционна станция – Бургас“ ЕООД по реда на Закона за публичните предприятия, Правилника за прилагането му и Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас (Наредбата) и определи правилата за провеждането им, обективирано в т. 50 от дневния ред на заседание, проведено на 30.07.2024г. (Протокол № 12) и т.23 от заседание на 28.01.2025г. (Протокол № 19).
В обявения срок за подаване на документи, постъпи едно заявление за участие в обявения конкурс за управител на  „Дезинфекционна станция - Бургас“ ЕООД. 
Определената комисия в състав от 7 члена, от които 5 (пет) общински съветника и 2 (двама) представители от общинската администрация, назначени със заповед № 1931/19.06.2025г. на Кмета на Община Бургас, извърши предвидените в Наредбата действия по разглеждане на документи, оценка на разработената концепция и проведе интервю с кандидатите. Работата на комисията е отразена в Протокол №1 и Протокол №2, приложени към настоящата докладната записка. 
С докладна записка отправям предложение да бъде назначен за управител на дружеството, класирания от Комисията кандидат, за  управител на „Дезинфекционна станция - Бургас“ ЕООД- Бойчо Стоянов Георгиев. 
Предвид изложеното и на основание чл.137, ал.1, т.5 от Търговския закон, чл. 69, ал.2 и чл.70, ал.1 от Правилника за прилагане на Закона за публичните предприятия и чл.12, ал.1, т.14, чл.12, ал.2, т.1 и чл.25, ал.1 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, предлагам, Общински съвет - Бургас да вземе следните
Р Е Ш Е Н И Я:

1. ИЗБИРА БОЙЧО СТОЯНОВ ГЕОРГИЕВ от гр. Бургас, за управител на „ДЕЗИНФЕКЦИОННА СТАНЦИЯ - БУРГАС” ЕООД- гр. Бургас, за срок от 3 (три) години, считано от 02.08.2025г. и определя месечно възнаграждение, както следва: месечно възнаграждение в трикратен размер на средната брутна месечна заплата в дружеството, но не по-голям от размера на заплатата на Кмета на Община Бургас, за което да се сключи договор за възлагане на управлението по реда на Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.

2. На основание чл.60 ал.1 от Административнопроцесуалния кодекс, допуска предварително изпълнение на Решенията по т. 1, предвид обстоятелството, че действащия към момента договор за  възлагане управлението на „Дезинфекционна станция - Бургас” ЕООД изтича на 01.08.2025г. 

Приложение: Протокол №1 и Протокол №2 от работата на комисията за избор на управител на „Дезинфекционна станция – Бургас“ ЕООД, Решение на  Общински съвет – Бургас за провеждане на конкурс за управител, прието по т.50 от дневния ред на заседание, проведено на 30.07.2024г. (Протокол № 12).


С уважение,

СТАНИМИР АПОСТОЛОВ 
Зам.-кмет „финанси, бюджет, икономика и морско дело“ 

